stanford-oval/wikipedia huggingface dataset:
ซอฟต์แวร์เสรีและโอเพนซอร์ส
แหล่งข้อมูลอื่น

Barr, Joe (1998). "Why "Free Software" is better than "Open Source"". Free Software Foundation. คลังข้อมูลเก่าเก็บจากแหล่งเดิมเมื่อ 2007-07-03. สืบค้นเมื่อ 2007-11-25.
Berry, David (2008). Copy, Rip, Burn: The Politics of Copyleft and Open Source (1 ed.). London: Pluto Press. p. 272. ISBN 978-0745324142. เก็บจากแหล่งเดิมเมื่อ 2021-07-09. สืบค้นเมื่อ 2021-03-25.
Salus, Peter H. (March 28, 2005). "A History of Free and Open Source". Groklaw. คลังข้อมูลเก่าเก็บจากแหล่งเดิมเมื่อ 2015-09-24. สืบค้นเมื่อ 2015-06-22.
Vetter, G. (2009). "Commercial Free and Open Source Software: Knowledge Production, Hybrid Appropriability, and Patents". Fordham Law Review. 77 (5): 2087–2141. เก็บจากแหล่งเดิมเมื่อ 2012-04-24. สืบค้นเมื่อ 2011-10-23.
Wheeler, David A. (May 8, 2014). "Why Open Source Software / Free Software (OSS/FS, FLOSS, or FOSS)? Look at the Numbers!". DWheeler.com. เก็บจากแหล่งเดิมเมื่อ 2015-06-21. สืบค้นเมื่อ 2015-06-22.
แม่แบบ:FOSS
| ด ค กรูปแบบของการแจกจ่ายซอฟต์แวร์ |
| --- | --- |
สัญญาอนุญาตซอฟต์แวร์:  เบียร์แวร์  ซอฟต์แวร์ที่เผยแพร่ซ้ำได้อย่างเสรี  ซอฟต์แวร์เสรีและโอเพนซอร์ส ซอฟต์แวร์เสรี ความหมายของคำว่า free ในภาษาอังกฤษ  ซอฟต์แวร์โอเพนซอร์ส นิยามโอเพนซอร์ส  โอเพนซอร์ส  รหัสต้นทาง  ซอฟต์แวร์จำกัดสิทธิ์ 
การเรียกเก็บค่าใช้จ่าย:  ซอฟต์แวร์โฆษณา  เชิงพาณิชย์  ฟรีเมียม  ฟรีแวร์  จ่ายตามความสมัครใจ Careware  Donationware  Postcardware  แชร์แวร์ Nagware 
ช่องทางการแจกจ่าย:  Retail software  ซอฟต์แวร์บริการ 
ฉ้อฉลและ/หรือหลอกลวง:  มัลแวร์ อินโฟสตีลเลอร์  เรียกค่าไถ่  สปายแวร์  ม้าโทรจัน  หนอน  ซอฟต์แวร์เน้นปริมาณ  ซอฟต์แวร์ที่อาจจะไม่พึงปรารถนา 
แม่แบบ:Open navbox
มารีญา พูลเลิศลาภ

| มารีญา พูลเลิศลาภ |
| --- | --- |

เกิด: มารีญา ลินน์ เอียเรียน 18 มกราคม พ.ศ. 2535 (33 ปี) กรุงเทพมหานคร ประเทศไทย
สัญชาติ:  ไทย  สวีเดน
การศึกษา: มหาวิทยาลัยสต็อกโฮล์ม
อาชีพ:  นางงาม  นางแบบ  นักร้อง  นักแสดง  นักเคลื่อนไหว 
ปีปฏิบัติงาน: พ.ศ. 2549−ปัจจุบัน
ส่วนสูง: 183 cm (6 ft 0 in)
ตำแหน่ง: มิสยูนิเวิร์สไทยแลนด์ 2560
ผู้ดำรงตำแหน่งก่อน: ชลิตา ส่วนเสน่ห์
ผู้สืบตำแหน่ง: โศภิดา กาญจนรินทร์
บิดามารดา: โกราน เอียเรียน ชนกสรวง พูลเลิศลาภ
มารีญา พูลเลิศลาภ เป็นชื่อในวงการของ มาเรีย ลินน์ เอียเรียน (อังกฤษ: Maria Lynn Ehren; เกิด 18 มกราคม พ.ศ. 2535) เป็นนางงาม นางแบบ นักร้อง นักแสดง และนักเคลื่อนไหวลูกครึ่งไทย-สวีเดน ผู้ครองตำแหน่งมิสยูนิเวิร์สไทยแลนด์ 2560 และตัวแทนประเทศไทย​ในการประกวดนางงามจักรวาล 2017 และสามารถเข้าถึงรอบ 5 คนสุดท้ายในการประกวดนางงามจักรวาลในปีนั้น​
ประวัติ > ชีวิตช่วงต้น

มาเรีย เกิดเมื่อวันที่ 18 มกราคม พ.ศ. 2535  ที่ กรุงเทพมหานคร ประเทศไทย  เป็นบุตรของ โกราน เอียเรียน วิศวกรไฟฟ้า ชาวสวีเดน และชนกสรวง พูลเลิศลาภ อดีตอาจารย์ประจำ American Tesol Institute และเธอมีพี่ชายฝาแฝด 2 คน
เมื่ออายุ 2 ขวบ มารีญาและครอบครัวได้ย้ายไปอยู่ที่ประเทศเวียดนาม เพราะบิดาเป็นวิศวกรไปทำงานดูแลการก่อสร้างโรงไฟฟ้าที่ประเทศเวียดนาม และมารดาได้รับเชิญไปเป็นอาจารย์พิเศษสอนนักศึกษาที่สถาบัน AIT ที่กรุงฮานอย ก่อนกลับมาเมืองไทยอีกครั้งเมื่ออายุ 8 ขวบ
มาเรียมีความสามารถด้านภาษาพูดสื่อสารได้หลากหลายภาษาทั้ง ภาษาไทย ภาษาอังกฤษ ภาษาสวีเดน ภาษาจีนกลาง และ ภาษาเวียดนาม แต่ไม่เพียงเท่านั้น มาเรียยังมีความสามารถด้านบัลเลต์ เต้นแจ๊สและฮิปฮอป เล่นเปียโน และร้องเพลง ส่วนกีฬาที่เธอชื่นชอบ คือ เทนนิสและเทควันโด
ประวัติ > การศึกษา

มาเรียจบการศึกษาระดับมัธยมที่โรงเรียนนานาชาติกรุงเทพฯ (International School Bangkok : ISB) ประเทศไทย  จากนั้นในปี พ.ศ. 2553 ได้เดินทางไปศึกษาต่อในระดับปริญญาตรี สาขา International Business ที่ มหาวิทยาลัยเอรัสมุสรอตเทอร์ดาม ประเทศเนเธอร์แลนด์ปัจจุบันมารีญาจบการศึกษาระดับปริญญาโทด้าน Consumer and Business Marketing จาก มหาวิทยาลัยสต็อกโฮล์ม ประเทศสวีเดน หลังจบการศึกษามารีญาเดินทางกลับประเทศไทย และเข้าทำงานในแผนกการตลาดดิจิทัลของบริษัท Broadgate Financial ควบคู่ไปกับการทำงานในวงการบันเทิง
ประวัติ > เข้าสู่วงการบันเทิง

มาเรียเข้าสู่วงการนางแบบตอนอายุ 13 ปี โดยการเป็นนางแบบให้นิตยสาร ELLE Thailand และเดินแบบให้กับห้องเสื้อ Headquarter ในงาน Bangkok International Fashion Week (BIFW)  จนมีงานถ่ายแบบให้กับนิตยสารและเดินแบบให้กับแบรนด์ห้องเสื้อชื่อดังอีกมากมาย รวมถึงการเป็นนางเอกมิวสิกวิดีโอ นางแบบโฆษณา และงานเพลงเป็นศิลปินป๊อปแดนซ์คนแรกของค่ายสมอลล์รูม  ก่อนจะตัดสินใจเข้าประกวดนางงามโดยการชักนำจากกลุ่มเพื่อนนางแบบและพี่ๆ ในวงการ ในเวลาต่อมา
การประกวด > มิสยูนิเวิร์สไทยแลนด์ 2560

มาเรีย พูลเลิศลาภ ได้ครองตำแหน่งมิสยูนิเวิร์สไทยแลนด์ 2560 พร้อมตำแหน่งพิเศษ Boutique Lady โดย บางกอกแอร์เวย์ส เมื่อวันที่ 29 กรกฎาคม พ.ศ. 2560 ณ รอยัล พารากอน ฮอลล์ สยามพารากอน
การประกวด > นางงามจักรวาล 2017

มาเรียเป็นตัวแทนของประเทศไทยไปประกวดนางงามจักรวาล 2017 ที่ลาสเวกัส รัฐเนวาดา สหรัฐอเมริกา ในวันที่ 26 พฤศจิกายน พ.ศ. 2560 และได้เข้ารอบ 5 คนสุดท้าย ร่วมกับนางงามจากโคลอมเบีย จาไมกา เวเนซุเอลา และแอฟริกาใต้ โดยผู้ที่ได้นางงามจักรวาลในปีนี้ คือ เดมี่-ลีห์ เนล-ปีเตอร์ จากสาธารณรัฐแอฟริกาใต้
ชีวิตส่วนตัว

ในปี 2563 เธอแสดงจุดยืนสนับสนุนกลุ่ม "เยาวชนปลดแอก" ในการประท้วงในประเทศไทย พ.ศ. 2563 เธอเล่าว่าตนก็มีความกลัว แต่สงสัยว่าเหตุใดจึงต้องกลัว จากการแสดงความเห็นนั้น นอกจากนี้เธอยังเล่าว่าถูกยกเลิกงานจากการแสดงจุดยืนดังกล่าวด้วย มีข่าวกำลังคบกับวรรณสิงห์ ประเสริฐกุล พิธีกร นักเขียน และผู้ผลิตรายการ เป็นแฟนตั้งแต่กลางปี 2563 อย่างไรก็ตาม ปัจจุบันเธอกับวรรณสิงห์ปัจจุบันได้เลิกคบกันแล้ว
ผลงาน > ละครโทรทัศน์

| ปี | เรื่อง | บทบาท |
| --- | --- | --- |
| 2564 | F4: Boys Over Flowers หัวใจรักสี่ดวงดาว | อัยวรินทร์ ปรมอนันต์ (เธีย) |
| 2567 | High School Frenemy มิตรภาพ​คราบ​ศัตรู​ | ครู​แ​จน​ |
ผลงาน > ซีรีส์

| ปี | เรื่อง | ตอน | บทบาท | ออกอากาศ |
| --- | --- | --- | --- | --- |
| 2562 | Wolf เกมล่าเธอ |  | เบ็น |  |
| 2564 | อินจัน |  | แอดิเรต |  |
ผลงาน > รายการโทรทัศน์

| ปี | รายการ | บทบาท | เครือข่าย |
| --- | --- | --- | --- |
| 2562 | เดอะเฟซไทยแลนด์ ซีซัน 5 | เมนเทอร์ | ช่อง 3 |
ผลงาน > วิชาการ

บทความ "มวยคุก" Trial By Combat: Thai Prison Boxing ให้กับนิตยสาร BROADSIGHT
ผลงาน > เพลง

มินิอัลบั้ม MAXI SINGLES ผลงานชิ้นแรกในแนว POP DANCE ของมารีญา และสมอลล์รูม จำนวน 5 เพลง ซึ่งแต่ละเพลงล้วนแต่งมาจากชีวิตของมารีญาทั้งหมด โดยถูกขัดเกลาเนื้อหาเพลง ดนตรี สไตล์ลิส มิวสิควีดีโอ ตลอดจนท่าเต้น โดยรุ่งโรจน์ อุปถัมป์โพธิวัฒน์ ผู้บริหารค่ายสมอลล์รูม
| ข้อมูลอัลบั้ม | รายชื่อเพลง |
| --- | --- |
MAXI SINGLES (แม็กซี่ ซิงเกิ้ล) วางจำหน่าย: 30 ตุลาคม พ.ศ. 2555  สังกัด: สมอลล์รูม:  เบลอ (Blur)  คัม อะลอง (Come Along)  บุ๋ง (Boong)  รอยยิ้ม (Grin)  เก็บโต๊ะ (Wait up)
ผลงาน > มิวสิกวีดีโอ

| ปี | เพลง | ศิลปิน |
| --- | --- | --- |
| 2549 | ระหว่างทาง | เลม่อนซุป |
| 2550 | Sexy Girl | กอล์ฟ-ไมค์ |
| 2551 | จังหวะหัวใจ | สุกฤษฎิ์ วิเศษแก้ว |
| 2552/2552 | Play Girl | ซีควินท์ |
| 2552/2552 | อ๊อด อ๊อด | เดอะริชแมนทอย |
| 2561 | ขอโทษ | บุรินทร์ บุญวิสุทธิ์ |
รางวัล

MThai Top Talk-about 2018 สาขา บุคคลหญิง ที่ถูกกล่าวถึงมากที่สุด
Icon Award for Outstanding Achievement 2018 - Attitude 7th
แหล่งข้อมูลอื่น

Miss Universe Thailand website เก็บถาวร 2016-07-26 ที่ เวย์แบ็กแมชชีน
มารีญา พูลเลิศลาภ ที่เฟซบุ๊ก
มารีญา พูลเลิศลาภ ที่อินสตาแกรม
| ก่อนหน้า |  | มารีญา พูลเลิศลาภ |  | ถัดไป |
| --- | --- | --- | --- | --- |
| ชลิตา ส่วนเสน่ห์ |  |  มิสยูนิเวิร์สไทยแลนด์  (2560) |  | โศภิดา กาญจนรินทร์ |
| ด ค กผู้ดำรงตำแหน่งมิสยูนิเวิร์สไทยแลนด์ |
| --- | --- |
 กุลธิดา เย็นประเสริฐ (2543)  วรินทร ผดุงวิถี (2544)  จันจิรา จันทร์โฉม (2545)  เยาวลักษณ์ ไตรสุรัตน์ (2546)  มรกต กิตติสาระ (2547)  ชนันภรณ์ รสจันทน์ (2548)  ไอยวริญท์ โอสถานนท์ (2549)  ฟ้ารุ่ง ยุติธรรม (2550)  กวินตรา โพธิจักร (2551)  ชุติมา ดุรงค์เดช (2552)  ฝนทิพย์ วัชรตระกูล (2553)  ชัญษร สาครจันทร์ (2554)  ณัฐพิมล นาฏยลักษณ์ (2555)  ชาลิตา แย้มวัณณังค์ (2556)  เวฬุรีย์ ดิษยบุตร* (2557)  อนิพรณ์ เฉลิมบูรณะวงศ์ (2558)  ชลิตา ส่วนเสน่ห์ (2559)  มารีญา พูลเลิศลาภ (2560)  โศภิดา กาญจนรินทร์ (2561)  ปวีณสุดา ดรูอิ้น (2562)  อแมนด้า ออบดัม (2563)  แอนชิลี สก็อต-เคมมิส (2564)  แอนนา เสืองามเอี่ยม (2565)  แอนโทเนีย โพซิ้ว (2566)  สุชาตา ช่วงศรี (2567) 
* สละตำแหน่ง
| ด ค กประเทศไทย ใน มิสยูนิเวิร์ส |
| --- | --- |
ชนะเลิศ:  อาภัสรา หงสกุล (1965)  ภรณ์ทิพย์ นาคหิรัญกนก (1988) 
รองอันดับ 1: แอนโทเนีย โพซิ้ว (2023)
รองอันดับ 2:  จีรนันทน์ เศวตนันทน์ (1966) 
รองอันดับ 3:  สุชาตา ช่วงศรี (2024) 
5 คนสุดท้าย:  มารีญา พูลเลิศลาภ (2017)  ปวีณสุดา ดรูอิ้น (2019) 
6 คนสุดท้าย:  ชลิตา ส่วนเสน่ห์ (2016) 
10 คนสุดท้าย:  สาวิณี ปะการะนัง (1984)  อนิพรณ์ เฉลิมบูรณะวงศ์ (2015)  โศภิดา จิระไตรธาร (2018)  อแมนด้า ออบดัม (2020) 
15 คนสุดท้าย:  อภันตรี ประยุทธเสนีย์ (1968)  ฟ้ารุ่ง ยุติธรรม (2007) 
20 คนสุดท้าย:  ไอยวริญท์ โอสถานนท์ (2006) 
นางสาวไทย • มิสไทยแลนด์ยูนิเวิร์ส • มิสยูนิเวิร์สไทยแลนด์  •  มิสยูนิเวิร์ส
| ด ค กเดอะเฟซไทยแลนด์ |
| --- | --- |
ซีซัน:  1  2  3  4  5 
มาสเตอร์ เมนเทอร์:  อารยา อินทรา (5)  พลพัฒน์ อัศวะประภา (5)  อจิรภา ไมซิงเกอร์ (5) 
เมนเทอร์:  เมทินี กิ่งโพยม (1–4)  เฌอมาลย์ บุญยศักดิ์ (1,4)  รฐา โพธิ์งาม (1)  น้ำทิพย์ จงรัชตวิบูลย์ (2–4)  คริส หอวัง (2–4)  มาช่า วัฒนพานิช (3)  ซอนย่า คูลลิ่ง (4)  ศรีริต้า เจนเซ่น (4)  โทนี่ รากแก่น (5)  มารีญา พูลเลิศลาภ (5)  วิรายา ภัทรโชคชัย (5)  อนุสิทธิ แสงนิ่มนวล (5) 
พิธีกร:  อัษฎา พานิชกุล (1)  ชานนท์ อักขระชาตะ (2–4)  อองตวน ปินโต (5) 
ผู้ชนะ:  อจิรภา ไมซิงเกอร์ (1)  กันติชา ชุมมะ (2)  ณัฐธยาน์ บุญชมไพศาล (3)  วิรายา ภัทรโชคชัย (4)  กุลชญา ตันศิริ (5) 
ผู้เข้าแข่งขันอื่น:  แอนโทเนีย โพซิ้ว  คารีสา สปริงเก็ตต์  ชญดา วิสุทธิปราณี  อารยะ ศุภฤกษ์  วรรณปิยะ ออมสินนพกุล  กิระนา จัสมิน ชูว์เทอร์  มาเรีย เฮิร์ชเลอร์  เทีย ทวีพาณิชย์พันธุ์  นัตยา ทองเสน  อาเธอร์ อภิชาติ กานโยซ์  ณิชาต์ เลิศพิทักษ์สินชัย [en] 
หน้าที่เกี่ยวข้อง:  เดอะเฟซ  เดอะเฟซไทยแลนด์  เดอะเฟซเมนไทยแลนด์
วัดอนาลโยทิพยาราม

| วัดอนาลโยทิพยาราม |
| --- | --- |

ที่ตั้ง: ตำบลสันป่าม่วง อำเภอเมืองพะเยา จังหวัดพะเยา
ประเภท: พระอารามหลวงชั้นตรีชนิดสามัญ
นิกาย: ธรรมยุติกนิกาย
 สถานีย่อยพระพุทธศาสนา
วัดอนาลโยทิพยาราม หรือ ดอยบุษราคัม เป็นวัดธรรมยุติกนิกายที่พระธรรมวิสุทธิญาณ (ไพบูลย์ สุมงฺคโล) ที่ปรึกษาเจ้าคณะภาค 4-5-6-7 (ธ) ให้สร้างขึ้นบนดอยบุษราคัม บ้านสันป่าม่วง หมู่ที่ 6 ตำบลสันป่าม่วง อำเภอเมืองพะเยา จังหวัดพะเยา จากตัวเมืองไปเส้นทางพะเยา-เชียงราย ประมาณ 7 กม.แยกซ้ายไปตามทางหลวงหมายเลข 1127 ประมาณ 9 กิโลเมตร เพื่อเป็นอุทยานพระพุทธศาสนา มีศาสนสถานที่สวยงามเช่น พระพุทธรูปศิลปสุโขทัยองค์ใหญ่ พระพุทธรูปปางต่าง ๆ เช่น ปางลีลา พุทธคยา เก๋งจีนประดิษฐานเจ้าแม่กวนอิม หอพระแก้วมรกตจำลองทำด้วยทองคำ ฯลฯ บรรยากาศร่มรื่น พื้นที่กว้างขวาง แวดล้อมไปด้วยทรัพยากรป่าไม้ จากยอดดอยสามารถชมทัศนียภาพของกว๊านพะเยา และตัวเมืองของพะเยาได้อย่างสวยงามสามารถขึ้นวัดอนาลโยได้ 2 ทางคือ ทางรถยนต์และทางบันได
ต่อมาเมื่อ พ.ศ. 2557 วัดอนาลโยทิพยารามได้รับการยกสถานะเป็นพระอารามหลวงชั้นตรีชนิดสามัญ
เสมอกัน เที่ยงธรรม

| เสมอกัน เที่ยงธรรมม> ว.ม., ป.ช. |
| --- | --- |

สมาชิกสภาผู้แทนราษฎรจังหวัดสุพรรณบุรี
อยู่ในวาระ
เริ่มดำรงตำแหน่ง  24 มีนาคม พ.ศ. 2562   (5 ปี 332 วัน)
ดำรงตำแหน่ง 6 กุมภาพันธ์ พ.ศ. 2548 – 23 ธันวาคม พ.ศ. 2550
 
ข้อมูลส่วนบุคคล
เกิด: 5 ตุลาคม พ.ศ. 2521 (46 ปี) อำเภอเดิมบางนางบวช จังหวัดสุพรรณบุรี ประเทศไทย
พรรคการเมือง: ชาติไทย (2547–2551) ชาติไทยพัฒนา (2554–ปัจจุบัน)
บุพการี: จองชัย เที่ยงธรรม (บิดา)

เสมอกัน เที่ยงธรรม (เกิด 5 ตุลาคม พ.ศ. 2521) เป็นกรรมการในคณะกรรมการประสานงานสภาผู้แทนราษฎรไทย (รัฐบาล แพทองธาร ชินวัตร) เป็นสมาชิกสภาผู้แทนราษฎรจังหวัดสุพรรณบุรี และกรรมการบริหารพรรคชาติไทยพัฒนา
ประวัติ

เสมอกัน เที่ยงธรรม มีชื่อเล่นว่า "ป็อป" เกิดเมื่อวันที่ 5 ตุลาคม พ.ศ. 2521 เป็นบุตรของ จองชัย เที่ยงธรรม นักการเมืองชาวสุพรรณบุรี กับ มุกดา เที่ยงธรรม เขาจบการศึกษาปริญญาตรี สาขา Business Administration จาก Richmond, The American International University in London ประเทศอังกฤษ และปริญญาโท สาขา International Marketing Management จากมหาวิทยาลัยอีสต์ลอนดอน ประเทศอังกฤษ รวมทั้งศิลปศาสตรมหาบัณฑิต สาขาเศรษฐศาสตร์การเมือง จากจุฬาลงกรณ์มหาวิทยาลัย
การทำงาน

เสมอกัน เที่ยงธรรม เข้าสู่งานการเมืองระดับชาติตามบิดา (จองชัย เที่ยงธรรม) โดยสมัครรับเลือกตั้งสมาชิกสภาผู้แทนราษฎรจังหวัดสุพรรณบุรีครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 สังกัดพรรคชาติไทย แทนบิดาที่ย้ายไปลงสมัครแบบบัญชีรายชื่อ ซึ่งเขาเป็นสมาชิกสภาผู้แทนราษฎรที่มีอายุน้อยที่สุดในสภาผู้แทนราษฎรในขณะนั้น ต่อมาได้รับเลือกตั้งอีกสมัย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 แต่ในเดือนธันวาคม พ.ศ. 2551 เขาและกรรมการบริหารพรรคชาติไทย ถูกตัดสิทธิ์ทางการเมืองเป็นเวลา 5 ปี เนื่องจากคำวินิจฉัยคดียุบพรรคการเมือง พ.ศ. 2551
เสมอกัน เที่ยงธรรม กลับสู่งานการเมืองอีกครั้ง โดยการเข้าร่วมงานกับพรรคชาติไทยพัฒนา ซึ่งเป็นพรรคการเมืองที่ดำเนินกิจกรรมต่อเนื่องจากพรรคชาติไทย และได้รับเลือกตั้งเป็น ส.ส.สมัยที่ 3 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 โดยเขาได้รับการกล่าวถึงว่าเป็นคนรุ่นใหม่ของพรรคชาติไทยพัฒนา (นิวบลัด)
เสมอกัน ยังทำธุรกิจเกี่ยวกับการขายผัก และสมุนไพร รวมถึงอาหาร 3 แห่ง เคยเป็นกรรมการบริษัท สกาย ไอซีที จำกัด (มหาชน) ผู้สนับสนุนเงินระดมทุนให้พรรคพลังประชารัฐ 6 ล้านบาท
การทำงาน > สมาชิกสภาผู้แทนราษฎร

เสมอกัน ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดสุพรรณบุรี สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดสุพรรณบุรี สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดสุพรรณบุรี สังกัดพรรคชาติไทยพัฒนา
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัด สุพรรณบุรี สังกัดพรรคชาติไทยพัฒนา
เครื่องราชอิสริยาภรณ์

พ.ศ. 2566 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
โกล์! สู้สุดฝัน

โกล์! สู้สุดฝัน (อังกฤษ: Go! Fighting! จีน: 旋风十一人) เป็นละครโทรทัศน์ที่สร้างขึ้นในปี พ.ศ. 2557 กล่าวถึงเรื่องราวของนักฟุตบอลที่ต้องทำทุกอย่างเพื่อชัยชนะ และสานฝันของตัวเองให้สำเร็จ นำแสดงโดย หู เกอ, เจียง ซูหยิ่ง, เฉียน ฟง, เจิง หลี ออกอากาศทางช่อง Dragon TV ในประเทศจีน ส่วนในไทย จะออกอากาศทางช่อง 3 แฟมิลี่
เนื้อเรื่องย่อ

มู่ฉี ถูกย้ายมาเป็นโค้ชฟุตบอลโรงเรียนมัธยม ต้องมาเจอทีมฟุตบอลโรงเรียนที่แพ้ตลอดกาล ขนาดแข่งกับเด็กประถมก็ยังเอาชนะไม่ได้ การปรากฏตัวของมู่ฉี ทำให้ทุกคนสงสัยในความสามารถและที่มาของเขา ด้วยกลยุทธการเล่นที่มู่ฉีวางแผนให้ทีมฟุตบอลทีมนี้ ทำให้พวกเขาพบกับคำว่า"ชนะ"เป็นครั้งแรก มู่ฉีใช้เทคนิคพิเศษสอนนักกีฬาฟุตบอลด้วยวิธีที่แปลกไม่เหมือนโค้ชคนใด ไม่แค่เพียงทำให้นักเรียนต้องยอมนับถือในความสามารถแต่เพ้ยตั่ว ยังต้องเปลี่ยนมุมมองที่มีต่อมู่ฉีเสียใหม่ มู่ฉีเริ่มรู้สึกผูกพันกับทีมฟุตบอลทีมนี้มากขึ้นเรื่อยๆ เหล่านักเรียนเองก็ตั้งใจฝึกซ้อมมากขึ้นภายใต้การควบคุมทีมของโค้ชคนนี้ ทำให้นักเตะทุกคนที่จากเดิมไม่เคยยอมรับนับถือโค้ช กลับกลายเป็นทีมฟุตบอลที่มีความสมัครสมานสามัคคีเป็นน้ำหนึ่งใจเดียวกัน มู่ฉีต้องการปรับปรุงทีมฟุตบอลให้ดียิ่งขึ้น จึงใช้แนวความคิดจัดยาให้ถูกกับโรค สมาชิกในทีมฟุตบอลทุกคนภายใต้การฝึกสอนของมู่ฉี ไม่เพียงทำให้ทีมฟุตบอลได้รับชัยชนะจนมีชื่อเสียง ทั้งยังส่งผลการเรียนที่ดีต่อนักเรียนทุกคนอีกด้วย
ในช่วงที่ทุกอย่างเหมือนจะไปได้ราบรื่นนี่เอง ปัญหาต่างๆ นานาก็เริ่มรุมเร้าเข้ามา เมื่อลู่เจี๋ย ผู้ที่ไม่ชอบมู่ฉีก็พยายามหาข้ออ้างต่างๆ เพื่อจะไล่มู่ฉีออกจากโรงเรียน จงเยี่ยน ผู้อำนวยการโรงเรียนที่แอบหลงรักมู่ฉีก็พยายามใช้ทุกวิถีทางที่จะให้มู่ฉีรับรัก ในช่วงที่ปัญหาน่าปวดหัวพวกนี้กำลังถาโถม ปัญหาที่น่ากลัวที่สุดก็ปรากฎขึ้น เมื่ออดีตของมู่ฉี ที่เคยเกี่ยวข้องกับการพนันบอล ก็ถูกเปิดเผยขึ้นให้คนได้รับรู้ มู่ฉีและเพ้ยตั่วซึ่งเป็นคู่กัดกันมาตลอด ความสัมพันธ์ก็พัฒนาในทางที่ดี  พอมู่ฉีที่เพิ่งคบกับเพ้ยตั่วไม่นาน ถูกแม่ของเพ้ยตั่วซึ่งเป็นเจ้าของบริษัทต่อต้าน การแข่งขันฟุตบอลรอบคัดเลือกของโรงเรียนก็กำลังจะมาถึง แต่ความฝันและอาชีพฟุตบอลของมู่ฉีกำลังแขวนอยู่บนเส้นด้าย มู่ฉีจะฝ่าฝันอุปสรรคและอดีตของตนเองที่เคยทำผิดพลาดไปได้หรือไม่??ทั้งสองคนจะสามารถสร้างปาฏิหาริย์ให้แก่ทีมฟุตบอลโดยที่ไม่คาดคิดมาก่อน
นักแสดงนำ

หู เกอ รับบท มู่ฉี
เจียง ซูหยิ่ง รับบื เพ่ยตั๋ว
เฉียน ฟง รับบท ลู่เจี๋ย
เจิง หลี รับบท จงเยี่ยน
หวัง อี้หลิน
หนิว จิ้นฟง
ซอยคาวบอย

ซอยคาวบอยในยามราตรี
ซอยคาวบอยในตอนกลางวัน ทางซ้ายมือของภาพจะเห็นร้าน Fanny's, Dollhouse และ Midnite Bar
ซอยคาวบอย เป็นย่านสถานบันเทิงยามค่ำคืนในกรุงเทพมหานคร ซึ่งทราบกันโดยทั่วไปว่ามีการแอบแฝงค้าประเวณีอยู่ในซอยแห่งนี้ เช่นเดียวกับนานาพลาซ่าและพัฒน์พงษ์ ซอยคาวบอยเป็นซอยสั้น ๆ ประกอบไปด้วยบาร์ต่าง ๆ กว่า 40 บาร์ การบริการเน้นไปที่ลูกค้านักท่องเที่ยวและชาวต่างชาติที่มาเมืองไทย
บาร์เกือบทั้งหมดในซอยคาวบอยจะเป็นรูปแบบบาร์อะโกโก้ ซึ่งเหมือนกับที่อื่น ๆ ในประเทศไทย โดยจะมีเครื่องดื่มแอลกอฮอล์จำหน่าย และมีผู้หญิงใส่ชุดว่ายน้ำเต้นอยู่บนเวที ในบาร์บางแห่งผู้หญิงเหล่านี้จะเปลือยท่อนบนหรือแม้กระทั่งเปลือยทั้งตัว ซึ่งถือว่าผิดกฎหมาย ผู้หญิงที่เต้นนี้ส่วนใหญ่มักจะขายบริการทางเพศด้วย พวกเธอจะดูแลลูกค้าที่จ่ายค่าธรรมเนียมบาร์ (Barfine) ซึ่งเงินส่วนหนึ่งจะถูกแบ่งให้กับพวกเธอ ส่วนการบริการทางเพศจะไม่ทำในบาร์ โดยจะทำในห้องโรงแรมของนักท่องเที่ยวหรือแล้วแต่การตกลงกัน ลูกค้าชาวไทยมักจะถูกปฏิเสธให้เข้าบาร์เหล่านี้ ยกเว้นจะมากับชาวต่างชาติ
ที่ตั้ง

ซอยคาวบอยตั้งอยู่ระหว่างถนนสุขุมวิท ซอย 21 (ถนนอโศกมนตรี) กับ ถนนสุขุมวิท ซอย 23 สามารถเดินมาจากรถไฟฟ้าบีทีเอส สถานีอโศก และรถไฟฟ้ามหานคร สถานีสุขุมวิท ใกล้กับโรงแรมแกรนด์มิลเลนเนียม
ที่มาของชื่อ

ซอยคาวบอยตั้งชื่อตามทหารอากาศอเมริกันที่เกษียณแล้วคนหนึ่ง ชื่อว่า ที. จี. เอ็ดเวิร์ดส์ ที่มีชื่อเล่นหรือฉายาว่า คาวบอย ซึ่งเช่าพื้นที่ของ นายมนตรี สิงหเสมานนท์ ผู้บุกเบิกถนนสายนี้ มาเปิดกิจการบาร์ชื่อ "คาวบอย" ในซอยนี้ในปี พ.ศ. 2520 เอ็ดเวิร์ดส์เป็นชาวแอฟริกันอเมริกัน (อเมริกันสี) เหตุได้ชื่อเล่นว่า คาวบอย มาจากการที่เขามักจะใส่หมวกคาวบอยเป็นประจำ
ในวัฒนธรรมร่วมสมัย

ปี พ.ศ. 2543 วงดนตรีสัญชาตินอร์เวย์ Getaway People ได้แต่งเพลงชื่อ "Soi Cowboy" ซึ่งมีเนื้อหาเกี่ยวกับซอยแห่งนี้ ในขณะเดียวกันวงดนตรีร็อกอเมริกัน Sun City Girls ก็มีบทเพลงชื่อ "Soi Cowboy" ในอัลบั้ม 330,003 Crossdressers From Beyond The Rig Veda ออกในปีพ.ศ. 2539
ฮิวจ์ แกรนท์และผู้ติดตามได้ไปที่ซอยคาวบอยในเดือนธันวาคม ปี พ.ศ. 2546 ขณะที่ถ่ายทำภาพยนตร์อยู่ที่เมืองไทยเรื่อง Bridget Jones: The Edge of Reason ซึ่งสาว ๆ จากซอยคาวบอยบางคนก็ได้แสดงในเรื่องนั้นด้วย แท็บลอยด์ของลอนดอน ชื่อ The Sun ฉบับวันที่ 23 ธันวาคม พ.ศ. 2546 กล่าวว่า ฮิวจ์ แกรนท์ได้ถูกผู้หญิงในบาร์ Tilac ไล่ตามซึ่งเขาก็วิ่งหนี
เมื่อช่วงหน้าร้อนปี พ.ศ. 2547 ซีรีส์ตลกดรามาของอังกฤษเรื่อง Auf Wiedersehen, Pet มี 2 ตอนที่บางฉากถ่ายทำที่ซอยคาวบอย
ปี พ.ศ. 2548 บาร์ Moonshine Joint และ Dollhouse ในซอยคาวบอยปรากฏในสารคดีของ Jodan Clark เรื่อง Falang: Behind Bangkok's Smile หรือ Bangkok Girl ซึ่งได้สัมภาษณ์นักท่องเที่ยวที่มาใช้บริการทางเพศในซอยคาวบอย
ในเดือนสิงหาคม พ.ศ. 2549 ภาพยนตร์เรื่อง Bangkok Dangerous ถ่ายทำที่ซอยคาวบอย
พ.ศ. 2556 นิกกี้ หรือ สุระ ธีระกล เจ้าของฉายา นิกกี้เก้านิ้ว ได้แต่งและขับร้องบทเพลง G-String ซึ่งเนื้อหาช่วงหนึ่งบอกว่า ตัวนิกกี้เป็นเพลย์บอยที่ยืนอยู่คนเดียวอย่างเปล่าเปลี่ยวที่ ซอยคาวบอย
แหล่งข้อมูลอื่น

ภาพถ่ายซอยคาวบอย เก็บถาวร 2006-03-23 ที่ เวย์แบ็กแมชชีน
วิดีโอเกี่ยวกับซอยคาวบอย: กูเกิล วิดีโอ, ยูทูบ
แผนที่และภาพถ่ายทางอากาศของ ซอยคาวบอย
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°44′13″N 100°33′45″E﻿ / ﻿13.736806°N 100.5625°E﻿ / 13.736806; 100.5625
เวิลด์เกมส์ 2025

| --- | --- |
เมืองเจ้าภาพ: เฉิงตู, มณฑลเสฉวน
ประเทศ:  จีน
คำขวัญ: 相聚在成都，为世界欢呼 (รวมตัวกันที่เฉิงตู, เชียร์โลกต่อไป)
นักกีฬาเข้าร่วม: 5000
ชนิด: 18
พิธีเปิด: 7 สิงหาคม 2568
พิธีปิด: 17 สิงหาคม 2568
สนามกีฬาหลัก: ศูนย์กีฬาทะเลสาบตงอัน
← เบอร์มิงแฮม 20222029 →
Chengdu
class=notpageimage|
Location of Chengdu, China
เวิลด์เกมส์ 2025 (จีน: 2025年世界运动会; อังกฤษ: 2025 World Games) เป็นการจัดการแข่งขันกีฬาเวิลด์เกมส์ ครั้งที่ 12 ซึ่งประกอบด้วยกีฬาและสาขากีฬาที่ไม่ได้จัดแข่งขันในกีฬาโอลิมปิก คาดว่าจะจัดขึ้นที่เมืองเฉิงตู สาธารณรัฐประชาชนจีน นี่เป็นครั้งแรกที่จัดขึ้นภายใต้แนวทางที่กำหนดโดยกลยุทธ์ "เติบโตเหนือความเป็นเลิศ" (Growth Beyond Excellence) ครั้งที่สองจะจัดขึ้นในเอเชียตั้งแต่วันที่ 7 ถึง 17 สิงหาคม 2568
การคัดเลือกเจ้าภาพ

หลิว เชียง นายกเทศมนตรีของเฉิงตูลงนามในข้อตกลงผู้จัดงานสำหรับ TWG 2025 โดยมีรองประธานไอโอซีและคณะกรรมการโอลิมปิกจีนเป็นพยาน ประธาน โฮเซ่ เปรูเรนา ลงนามในนามของสมาพันธ์เวิลด์เกมส์นานาชาติ
การแข่งขัน > ชนิดกีฬา

กีฬา 35 ชนิดได้รับเลือกสำหรับแข่งขันในเวิลด์เกมส์ 2025 เป็นครั้งแรกที่กีฬาพาวเวอร์โบตติงและเชียร์ลีดดิงจะถูกนำเสนอในการแข่งขันกีฬาเวิลด์เกมส์ ในภาคส่วนของพาราสปอร์ตจะมีการเปิดตัวกีฬาพาราฟรีดไดฟ์วิงและพารายิวยิตสู
กีฬาทางอากาศ (2) T
ยิงธนู (7) P
แฮนด์บอลชายหาด (2) B
กีฬาบิลเลียด
บิลเลียด (2) P
พูล (3) P
สนุกเกอร์ (2) P
โบว์ลิง (6) P
กีฬาแคนู
เรือแคนูมาราธอน (4) T
โปโลแคนู (2) B
เรือมังกร (6) T
เชียร์ลีดดิง (4) I
แดนซ์สปอร์ต (12) AD
ทวิกีฬา (2) T
ฟิสต์บอล (2) B
แฟลกฟุตบอล (1) B
ฟลอร์บอล (1) B
จานร่อน (1) T
ยิมนาสติก
อาโครบาติกยิมนาสติก (5) AD
แอโรบิกยิมนาสติก (4) AD
ปาร์กูร์ (4) AD
แพรมโพลีนยิมนาสติก (6) AD
ยิวยิตสู (18) M
คาราเต้ (12) M
คิกบ็อกซิง (6) M
คอร์ฟบอล (1) B
ลาครอส (2) B
ไลฟ์เซฟวิง (16) T
มวยไทย (12) M
นำทาง (5) T
พาวเวอร์โบตติง (4) I
พาวเวอร์ลิฟติง (8) S
แร็กเกตบอล (2) B
กีฬาโรลเลอร์
อินไลน์สเกตลีลา (4) T
ฮอกกี้อินไลน์ (1) B
สเกตความเร็วถนน (8) T
สเกตความเร็วลู่ (10) T
แซมโบ (8) M
ซอฟต์บอล (1) B
ปีนหน้าผา (6) T
สควอช (2) B
ชักเย่อ (3) S
กีฬาใต้น้ำ
ฟินสวิมมิง (16) T
ฟรีไดฟ์วิง (9) T
เวกบอร์ด (6) T
วีลแชร์รักบี้ (1) I
วูซู (10) M
ผู้เข้าร่วมแข่งขัน

ภายใต้แนวทาง "Growth Beyond Excellence" จำนวนนักกีฬาสูงสุดที่อนุญาต (รวมถึงนักกีฬาและเจ้าหน้าที่ด้านเทคนิค) สำหรับการแข่งขันกีฬาของเวิลด์เกมส์ 2025 เป็นต้นไป จะเพิ่มจำนวนขึ้นจาก 4,200 คน เป็น 5,000 คน สหพันธ์สมาชิกของสมาพันธ์เวิลด์เกมส์นานาชาติเสนอให้มีผู้เข้าร่วม 4,000 คน ในขณะที่ผู้เข้าร่วมที่เหลืออีก 1,000 คนประกอบด้วยสาขากีฬาต่าง ๆ โดยปรึกษากับคณะกรรมการจัดการแข่งขัน สาขากีฬาที่กำหนดด้วยการตัดสินใจของไอโอซีและสาขากีฬาคนพิการต่าง ๆ จะตัดสินใจโดยผ่านการปรึกษาหารือกับไอพีซี
มิสเตอร์โกลบอลทีนไทยแลนด์

| --- | --- |
ก่อตั้ง: 2019; 6 ปีที่แล้ว (2019)
ประเภท: การประกวดความงาม
ที่ตั้ง:  ไทย
สมาชิก  : มิสเตอร์โกลบอลทีน
ภาษาทางการ : ไทย
องค์กรแม่: เฟสบุ๊คมิสเตอร์โกลบอลทีนไทยแลนด์
มิสเตอร์โกลบอลทีนไทยแลนด์ (อังกฤษ: Mister Global teen Thailand) เป็นการประกวดความงามชายในประเทศไทย เพื่อคัดเลือกตัวแทนเข้าร่วมการประกวดมิสเตอร์โกลบอลทีน เริ่มต้นขึ้นเป็นครั้งแรก ในปี พ.ศ. 2558 (ค.ศ. 2015)ได้มีการจัดตั้งการประกวดมิสเตอร์โกลบอลทีนขึ้น ซึ่งในประเทศไทยยังไม่มีการจัดประกวด แต่มีการแต่งตั้งตัวแทนประเทศไทยเข้าร่วมประกวดมิสเตอร์โกลบอลทีน
รายนามผู้ได้รับตำแหน่งมิสเตอร์โกลบอลไทยแลนด์

| ปี | ผู้ดำรงตำแหน่ง | จังหวัด | สถานที่จัดประกวด | จังหวัดเจ้าภาพ | ผู้เข้าประกวด |
| --- | --- | --- | --- | --- | --- |
| 2562 (2019) | ริสกี สิทธิศักดิ์ | ภูเก็ต | หอประชุมพนอมแก้วกำเนิด อาคารสุเมธตันติเวชกุล มหาวิทยาลัยราชภัฏเพชรบุรี | เพชรบุรี | 11 |
รายนามผู้ได้รับตำแหน่งมิสเตอร์โกลบอลไทยแลนด์ > รองชนะเลิศ

| 0 | 1 | 2 | 3 | 4 |
| --- | --- | --- | --- | --- |
| ปี | รองอันดับ 1 | รองอันดับ 2 | รองอันดับ 3 | รองอันดับ 4 |
| 2019 | เตชิต ปัญญนราพร | สมพล บวบทอง | วราวุฒิ เชื้ออินทร์ | ฮัยเดิร คาร ปาทาน |
รายนามผู้ได้รับตำแหน่งมิสเตอร์โกลบอลไทยแลนด์ > เรียงลำดับจังหวัดของผู้ชนะ

| 0 | 1 | 2 |
| --- | --- | --- |
| จังหวัด | จำนวน | ปีที่ชนะ |
| เพชรบุรี | 1 | 2019 |
ผลงานการประกวดระดับนานาชาติ

สัญลักษณ์สี
: ชนะเลิศ
: รองชนะเลิศหรืออันดับ 5/6
: เข้ารอบสุดท้ายหรือรอบรองชนะเลิศ
: รางวัลพิเศษหรือเข้ารอบสุดท้ายรางวัลพิเศษ
ผลงานการประกวดระดับนานาชาติ > มิสเตอร์โกลบอลทีน

บทความหลัก: มิสเตอร์โกลบอลทีน
| ปี | ผู้ดำรงตำแหน่ง | จังหวัด | ตำแหน่งในการประกวด | รางวัลพิเศษ |
| --- | --- | --- | --- | --- |
|  2019 | เตชิต ปัญญนราพร | เพชรบุรี |  ไม่ได้เข้าร่วมการประกวด  |  ไม่ได้เข้าร่วมการประกวด  |
|  2018 | กิตติกร สิทธิยศ | น่าน | ไม่ผ่านเข้ารอบ |  |
|  2016 | พิชญ์พล หนูนวล  | นครศรีธรรมราช |  ไม่ได้เข้าร่วมการประกวด  |  ไม่ได้เข้าร่วมการประกวด  |
|  2016 | จิรวัฒน์ ชื่นตา  | เชียงใหม่ |  ไม่ได้เข้าร่วมการประกวด  |  ไม่ได้เข้าร่วมการประกวด  |
|  2015 | กัณน์ โมกขะสมิต | ราชบุรี | ไม่ผ่านเข้ารอบ | เบสท์คอนจีเนียลิตี |
ดูเพิ่ม

มิสเตอร์โกลบอลไทยแลนด์